Publication: Magyar Közlöny
Issue: MK-2002-147 (Year: 2002, Number: 147)
Era: 1990-2004
Section: A Közigazgatási Továbbképzési Kollégium (a továbbiakban: Kollégium) a 199/1998. (XII. 4.) Korm. rendelet
Paragraph Index: 300

h) a program költségkalkulációját.” 2002/147. szám A továbbképzési program minõsítéséhez e minimumkövetelmények alapján elkészített — a pályázati dokumentáció részét alkotó — programminõsítési kérelmet kell a megadott formátumban a programkészítõnek kitöltenie és a Kollégiumhoz benyújtani. A programminõsítési dokumentáció a Magyar Közigazgatási Intézet Oktatási és Módszertani Igazgatóságán (MKI OMI) (1118 Budapest, Kelenhegyi út 28.; postacím: 1518 Bp. 112. Pf. 26) szerezhetõ be, munkanapokon 9—16 óra között. A dokumentáció tartalmazza a minõsítési kérelem ûrlapját, annak kitöltési útmutatóját, a 199/1998. (XII. 4.) Korm. rendeletet, a közigazgatási továbbképzésben a 2002. évre meghatározott díjirányelveket és a programértékelési díj befizetésére alkalmas csekket. A dokumentáció egységára 10 000 Ft, amelyet az átvételkor kell megfizetni. (Postai megrendelés esetén az egységárat a M.Á.K. 10032000-01451461-00000000 számú számlára történõ befizetéssel/átutalással lehet megfizetni. A megrendeléshez kérjük csatolni a befizetés/átutalás bizonylatát.) A programok értékelési díja: minden megkezdett 30 óra képzési összóraszám után 24 000 Ft (nyelvi képzés esetén 120 óránként 24 000 Ft, számítástechnikai képzés esetén 60 óránként 24 000 Ft), amely összeget a program bírálatra való benyújtásakor kell megfizetni a pályázati dokumentációban található csekken. (Amennyiben a pályázó a díjat nem fizeti meg, a pályázati anyagot az Intézet — érdemi vizsgálat és a Kollégium elé terjesztés nélkül — a pályázónak visszaküldi.) A programfelhívásra benyújtott programok minõsítését a Kollégium független szakértõk közremûködésével végzi. A minõségileg alkalmasnak ítélt és legfeljebb 3 évre minõsített programok jegyzékét (a felhasználók kellõ tájékoztatását biztosító programadatokkal) a Kollégium a Belügyminisztérium hivatalos lapjában, illetve internetes honlapján közzéteszi. Az elutasított programpályázatokat a Kollégium az elutasítás indoklásával együtt visszaküldi a pályázóknak. Határidõ: a továbbképzési programokat a pályázóknak — a Kollégiumnak címezve — az MKI OMI címére kell megküldeniük e felhívás megjelenését követõ 60 napon belül. A Kollégium a határidõre beérkezett pályázatokat 90 napon belül értékeli, s azok elfogadásáról vagy elutasításáról — a felhasználók számára nyilvánosságra hozott programjegyzéktõl függetlenül — közvetlenül értesíti a pályázókat. A határidõn túl érkezett programjavaslatokat a Kollégium a következõ felhívási idõszakban értékeli. A Kollégium által minõsített és nyilvántartásba vett programokról a tervkészítõ közigazgatási szervek igényeik szerint választanak, az egy évre szóló továbbképzési tervük összeállításához. A minõsített programok felhasználásáról a sikeresen pályázó (a programtulajdonos) és az éves továbbképzési tervek készítésére kötelezett szervezetek külön megállapodást kötnek. A program minõsítése és a nyilvánosságra hozatala arra hatalmazza fel a programtulajdonost és a továbbképzés szervezõjét, hogy a minõsített programot köztisztviselõi továbbképzéshez használják fel. A felhívásra pályázatot nyújthat be, és minõsítés esetén az éves terv készítésére kötelezettel kötött megállapodás alapján továbbképzést szervezhet (illetve szervezésében közremûködhet) minden természetes és jogi személy, valamint ezek jogi személyiséggel nem rendelkezõ társulása, ha tevékenységi köre erre feljogosítja. A Kollégium felhívja a pályázni kívánók figyelmét, hogy a pályázatok elbírálását követõen — szükség esetén — újabb felhívást tesz közzé. A felhívással kapcsolatos további információkkal Magyar Renáta és Klotz Balázs áll a pályázók rendelkezésére a (06-1) 361-4705, illetõleg a (06-1) 386-9659-es telefonszámon. Pál Tibor s. k., elnök Közigazgatási Továbbképzési Kollégium 2002/147. szám ELÕFIZETÉSI FELHÍVÁS Kormányrendelet felhatalmazása alapján jelenteti meg a Miniszterelnöki Hivatal a mellékleteként a HIVATALOS ÉRTESÍTÕT. A lap hetente, szerdánként, tematikus fõrészekben hitelesen közli a legfõbb állami, önkormányzati, társadalmi, gazdasági szervek, illetve szervezetek személyi, szervezeti, igazgatási és képzési, valamint a hírközlési tevékenység (frekvenciagazdálkodás, távközlés, postaügy, informatika) közleményeit, továbbá az üzleti élet híreit. Térítési díj ellenében közzétesszük a Kincstári Vagyoni Igazgatóság vagyonértékesítési pályázatait, az állami, társadalmi, gazdasági szervezetek, parlamenti pártok, tb-önkormányzatok, kamarák, helyi önkormányzatok, egyházak, különbözõ képviseletek közleményeit. Fizetett hirdetésként — akár színes oldalakon is — helyet kaphatnak az Értesítõben a gazdálkodó szervezetek, egyetemek, alapítványok, de magánszemélyek közérdeklõdésre számot tartó közlései is. Õszintén reméljük, hogy a hírek, információk, közlemények egy lapban történõ pontos és rendszerezett formában való közreadásával sikerül hatékonyabbá és eredményesebbé tenni elõfizetõink tájékozódását a hivatali és üzleti életben. Az érdeklõdõk számára egyéb hasznos információkat is nyújt a lap. A lap elõfizetésben megrendelhetõ a Magyar Hivatalos Közlönykiadó 1085 Budapest, Somogyi Béla u. 6. címén, levélcím: 1394 Budapest 62., Pf. 357; faxszám: 318-6668.

Source: https://magyarkozlony.hu/hivatalos-lapok/21e0f36d4f13f5b6391d43371259a24dac6815ef/dokumentumok/7239383903c20297eb743d7b7b6ed81b494bc912/letoltes